1. **Weboldalak kódolása (40 pont)**

A feladathoz tartozó forrásállományok a saját mappáján belül a „forrasok\A-web” mappában találhatók. A megoldását a saját mappáján belül található „megoldasok\A-web” mappába mentse!

A forrásban található egy befejezetlen reszponzív oldal, amely az atlétika dobó- és ugrószámait mutatja be. A mintának és a leírásnak megfelelően módosításokat kell elvégeznie a weboldalakon és a hozzátartozó CSS stíluslapon! Tömörítse ki az ***A-web.zip*** nevű állományt a saját mappáján belül található „megoldasok\A-web” mappába, majd ezek után nyissa meg az ***index.html*** és ***style.css*** állományokat! A feladatleírásnak megfelelően végezze el a módosításokat! Az oldalról kimaradt szövegrészeket a forras.txt állományban találja. Az oldalon lévő képeket pedig az img mappa tartalmazza!

1. A weboldal karakterkódolása utf-8 legyen, és állítsa be az oldal nyelvét magyarra! A böngésző fülön megjelenő cím a „*Néhány szó az atlétikáról*” legyen!
2. A Bootstrap stíluslap hozzá lett csatolva a weboldalhoz, de a ***style.css*** stíluslap nem. A weboldal fejrészében helyezzen el hivatkozást a css mappában található ***style.css*** stíluslapra a már meglévő bootstrap stíluslap hivatkozása alá!
3. A megfelelő bootstrap osztály alkalmazásával érje el, hogy a fejléc teljes egészében kitöltse a képernyő szélességét!
4. Az oldalon lévő címsorokra a következő formázásokat állítsa be a stíluslapon:
5. fejlécben található 1-es címsor szövege legyen félkövér és dőlt; a háttér átlátszóságát állítsa át 0.75-re;
6. a 2-es címsorok szövege legyen kiskapitális, felső margójuk 10px;
7. a 3-as címsorok szövegét igazítsa középre, írásszínük pedig legyen #894f3b kódú!
8. A weboldal menüjét egészítse ki egy új menüponttal „*További információk*” néven, amely a „https://www.atletika.hu” oldalra mutat! Alkalmazza ugyanazokat az osztálykijelölőket, mint a többi menüpontnál! Állítsa be, hogy a linkre kattintva az oldal új lapon jelenjen meg a böngészőben!
9. A weboldal belső navigációját javítsa ki az alábbiak szerint:
10. az „*Ugrószámok*” menüpontra kattintva az „*ugras*” azonosítóval rendelkező részhez;
11. a „*Dobószámok*” menüpontra kattintva a „*dobas*” részhez ugorjon az oldal!
12. A „*Néhány szó az atlétikáról*” bekezdést alakítsa 2-es szintű címsorrá!
13. Az oldalon lévő számozott listákat alakítsa át felsorolássá, majd alkalmazza rájuk a szamok osztálykijelölőt, amit módosítson úgy, hogy felsorolásjelként az ***ikon.png*** kép jelenjen meg!
14. A „*Gerelyhajítás*” részben lévő „*Büszkeségünk*” szövegrészt alakítsa hivatkozássá, majd alkalmazza rá a btn btn-outline-success mb-5 mb-sm-2 bootstrap osztályokat, és lássa el a buszke azonosítóval! A buszke azonosítókijelölő formázását módosítsa úgy, hogy a „*Büszkeségünk*” szöveg az oszlop közepén jelenjen meg a minta szerint, és a szöveg ne legyen aláhúzva! Állítsa be, hogy a szövegre kattintva a „https://www.utanpotlassport.hu/cimkek/horvath-mate” oldal jelenjen meg a böngészőben új lapon!
15. A „*Súlylökés*” leírását tartalmazó blokk hiányzik az oldalról, bővítse a minta szerint! Alkalmazza ugyanazokat az osztálykijelölőket, mint a többi oszlopnál!
16. Módosítsa a dobószámokat tartalmazó sor négy blokkjának stílusát úgy, hogy azok nagy (large) képernyőhöz tartozó törésponttól kezdve egymás mellett, azonos szélességben jelenjenek meg!
17. A „*Súlylökés*” leírását tartalmazó oszlopban a minta szerinti helyre helyezze el a ***sulylokes\_MartonAnita.jpg*** képet! Amennyiben valamiért a kép nem jelenik meg, a „*Márton Anita*” szöveg legyen látható, illetve a kép címkéje is ugyanez legyen!
18. Az oldalon megjelenő képek mindegyike legyen reszponzív, illetve alkalmazza rájuk az img-thumbnail bootstrap osztálykijelölőt is!
19. A „*Magyar Toplista*” címsort bootstrap osztállyal igazítsa középre, illetve helyezzen el fölötte egy 2px vastagságú pontozott vonalat #894f3b kódú színnel. Módosítsa úgy ennek az oszlopnak a stílusát, hogy ez az oszlop már kis (small) képernyőkhöz tartozó törésponttól is látszódjon.
20. A „*Férfi gerelyhajítás…*” adatait tartalmazó táblázatra alkalmazza a table table-success table-sm table-striped bootstrap osztályokat!
21. A táblázat fejléce hiányzik, pótolja azt a minta szerint!
22. A weboldal alján lévő láblécbe írja be a saját nevét a megfelelő helyre, majd tegyen egy sortörtést a forrás elé!
23. Ellenőrizze munkáját!
24. A HTML oldalt validálja a „https://validator.w3.org/” oldalon! Az eredményről készítsen pillanatképet, amelyet mentsen el ***indexValidalas*** néven!
25. A stíluslapot ellenőrizze a „https://jigsaw.w3.org/css-validator/” oldalon! Az eredményről készítsen pillanatképet és mentse el ***styleValidalas*** néven!

A vizsgázó neve:

**ÉRTÉKELŐ LAP**

|  |  |
| --- | --- |
| **A) Weboldalak kódolása** | **Adható** |
| 1) A weboldal karakterkódolása utf-8; az oldal nyelve magyar; a böngésző fülön megjelenő cím a „Néhány szó az atlétikáról”. (2 pont)  *Ha a fenti beállításokból csak 2-t valósított meg, akkor 1 pont adható, ha csak 1-et, akkor nem jár pont.* | 2 |
| 2) A weboldal fejrészében elhelyezett hivatkozást a css mappában található style.css stíluslapra. (1 pont) | 1 |
| 3) A megfelelő bootstrap osztály alkalmazásával elérte, hogy a fejléc teljes egészében kitöltse a képernyő szélességét. (1 pont) | 1 |
| 4) Az oldalon lévő címsorokra beállította a következő formázásokat a stíluslapon:  a. fejlécben található 1-es szintű címsor szövege félkövér és dőlt; a háttér átlátszósága 0,75. (2 pont, ha csak két beállítás jó, 1 pont adható)  b. a 2-es szintű címsorok szövege kiskapitális, felső margójuk 10px. (2 pont, beállításonként 1 pont)  c. a 3-as szintű címsorok szövegét középre igazította, írásszínük #894f3b kódú. (2 pont, beállításonként 1 pont) | 6 |
| 5) A weboldal menüjét kiegészítette egy új menüponttal „További információk” néven, amely a „https://www.atletika.hu” oldalra mutat. (1 pont)  Alkalmazta ugyanazokat az osztálykijelölőket, mint a többi menüpontnál. (1 pont)  Beállította, hogy a linkre kattintva az oldal új lapon jelenjen meg. (1 pont) | 3 |
| 6) Kijavította a weboldal navigációját az alábbiak szerint:  a. az „Ugrószámok” menüpontra kattintva az „ugras” azonosítóval rendelkező részhez ugrik; (1 pont)  b. a „Dobószámok” menüpontra kattintva a „dobas” részhez ugrik. (1 pont) | 2 |
| 7) A „Néhány szó az atlétikáról” bekezdést átalakította 2-es szintű címsorrá. (1 pont) | 1 |
| 8) Az oldalon lévő mindkét számozott listát átalakította felsorolássá. (1 pont)  Legalább az egyikre alkalmazta a szamok osztálykijelölőt. (1 pont)  Módosította a szamok osztálykijelölőt úgy, hogy felsorolásjelként az ikon.png kép jelenik meg. (1 pont) | 3 |
| 9) A „Gerelyhajítás” részben lévő „Büszkeségünk” szövegrészt átalakította hivatkozássá. (1 pont)  Alkalmazta rá a btn btn-outline-success mb-5 mb-sm-2 bootstrap osztályokat és ellátta a buszke azonosítóval. (1 pont)  A buszke azonosítókijelölő formázását módosította úgy, hogy a „Büszkeségünk” szöveg az oszlop közepén jelenik meg. (1 pont)  A szöveg nincs aláhúzva. (1 pont)  Beállította a „https://www.utanpotlassport.hu/cimkek/horvath-mate” oldalra való hivatkozást, ami új lapon nyílik meg. (1 pont) | 5 |
| 10) A „Súlylökés” leírását tartalmazó blokkal bővítette az oldalt a minta szerint. (1 pont)  Alkalmazta rá ugyanazokat az osztálykijelölőket, mint a többi oszlopnál. (1 pont) | 2 |
| 11) Módosította a dobószámokat tartalmazó sor négy blokkjának stílusát úgy, hogy azok nagy (large) képernyőhöz tartozó törésponttól kezdve egymás mellett, azonos szélességben jelennek meg. (1 pont) | 1 |
| 12) A „Súlylökés” leírását tartalmazó oszlopban a minta szerinti helyre elhelyezte a sulylokes\_MartonAnita.jpg képet. (1 pont)  Beállította az kép megfelelő paramétereit „Márton Anita” szövegre. (1 pont) | 2 |
| 13) Beállította, hogy az oldalon megjelenő 6 képből legalább 4 reszponzívan jelenik meg. (1 pont)  Az oldalon megjelenő 6 képből legalább 4-re alkalmazta az img-thumbnail bootstrap osztálykijelölőt is. (1 pont) | 2 |
| 14) A „Magyar Toplista” címsort bootstrap osztállyal középre igazította. (1 pont)  Elhelyezett fölötte egy 2px vastagságú pontozott #894f3b kódú színű vonalat. (1 pont)  Módosította az oszlop a stílusát úgy, hogy az már kis (small) képernyőkhöz tartozó törésponttól is látszódjon. (1 pont) | 3 |
| 15) A „Férfi gerelyhajítás…” adatait tartalmazó táblázatra alkalmazta a table table-success table-sm table-striped bootstrap osztályokat. (1 pont) | 1 |
| 16) Pótolta a táblázat fejlécét a minta szerint. (1 pont) | 1 |
| 17) A weboldal alján lévő láblécbe beírta a saját nevét a megfelelő helyre. (1 pont)  Elhelyezett egy sortörést a forrás elé. (1 pont) | 2 |
| 18) Validálta a html oldalt, és az annak eredményéről készült pillanatfelvételt elmentette indexValidalas néven. (1 pont)  Validálta a css-t, és az annak eredményéről készült pillanatfelvételt elmentette styleValidalas néven. (1 pont) | 2 |
| **A) Weboldalak kódolása összesen:** | **40** |